
Anexa I la PH 138/05 din 11.12.2025
 
    ACORD DE COLABORARE
1.Părţile:
A) Asociația Romanian Youth Movement for Democracy (RYMD), CIF 27813471, cu sediul în județul Bacău, orasul Bacau, strada Viitorului, nr. 26, reprezentată de Marian Dămoc, Președinte, în calitate de promotor de proiect, și
B) Comuna Nicolae Bălcescu, cu sediul în județul Bacău, comuna Nicolae Bălcescu, județul Bacău, reprezentată de Marcelin-Iosif TRIFESCU, primar, în calitate de instituție colaboratoare.
2.Obiectivul acordului
Obiectul prezentului acord de colaborare îl reprezintă sprijinirea implementării proiectului LIFT – „Leadership și implicare pentru participarea tinerilor în democrația locală”, depus în cadrul Programului de Implicare Civică, din Programul de Cooperare Elvețiano-Român, în eventualitatea declarării câștigatoare a cererii de finanțare. Cererea de finanțare va fi depusă de către Asociația Romanian Youth Movement for Democracy la termenul de 17 decembrie 2025. Perioada de implementare a proiectului va fi de 22 de luni. Activitățile se adresează copiilor și tinerilor cu vârste între 13 și 30 de ani din comunitate, precum și personalului din administrația publică locală și altor actori relevanți (școli, ONG-uri, lucrători de tineret etc.).
3. Obligaţiile părţilor:
     	A) Asociația RYMD se obligă să:
· Coordoneze și gestioneze în ansamblu implementarea Proiectului, inclusiv planificarea, derularea și monitorizarea activităților.
· Elaboreze metodologia și materialele de lucru pentru activitățile care implică copiii și tinerii (consilii locale ale copiilor și tinerilor, ateliere, webinarii, schimburi de experiență, program anti-propagandă, index de indicatori, studiu, ghid pentru primării).
· Organizeze, cu sprijinul instituției colaboratoare, activitățile specifice din comunitate (sesiuni de informare și formare tineri, ateliere participative pe teme legislative și de educație civică; acțiuni de consultare cu tinerii, asigură formarea și sprijinul metodologic pentru persoanele-resursă și facilitatori).
· Oferă diplome de participare copiilor și tinerilor participanți, precum și adulților (cadre didactice, funcționari, persoane-resursă) care sprijină implementarea Proiectului, acolo unde este cazul.
· Comunică constant cu Primăria privind calendarul activităților, nevoile logistice și rezultatele intermediare și finale ale Proiectului.
· Respecte cadrul legislativ național și european privind protecția copilului, participarea copiilor și tinerilor și protecția datelor cu caracter personal, în toate activitățile Proiectului.
B) Comuna Nicolae Bălcescu se obligă să:
· Informeze copiii și tinerii din comunitate cu privire la activitățile Proiectului și să faciliteze participarea acestora, inclusiv a copiilor și tinerilor din grupuri vulnerabile sau slab reprezentate.
· Sprijine crearea și/sau consolidarea consiliului copiilor și tinerilor la nivelul comunității
· Desemneze o persoană de contact/ responsabil din cadrul Primăriei pentru relația cu Asociația RYMD, pentru a participa la activitățile de formare privind participarea tinerilor și pentru coordonarea activităților cu tinerii din comunitate.
· Pună la dispoziție spații adecvate pentru desfășurarea activităților Proiectului (întâlniri ale consiliilor, ateliere, consultări publice, sesiuni de formare, evenimente publice).
· Faciliteze colaborarea cu instituțiile locale relevante (școli, instituții culturale, servicii sociale, alte structuri publice) pentru mobilizarea copiilor și tinerilor și buna desfășurare a activităților.
· Sprijine colectarea de date și informații necesare.
· Participe activ la activitățile dedicate autorităților publice, inclusiv la sesiunea de formare privind participarea copiilor și tinerilor.
· Promoveze rezultatele Proiectului la nivel local.
4. Durata acordului:
Acordul s-a încheiat în 2 (două) exemplare, intră în vigoare la începerii proiectului „Acces egal la participare” și până la finalizarea acestuia

Despre Asociația Romanian Youth Movement for Democracy (RYMD)
Romanian Youth Movement for Democracy este o organizație nonguvernamentală înființată în anul 2010 care își propune să transforme comunitățile prin implicarea activă a tinerilor și promovarea valorilor democratice. Organizația are sediul în orașul Bacău, iar activitățile sunt desfășurate la nivel județean, național și internațional. Principalul obiectiv al organizației este de a consolida angajamentul civic în rândul tinerilor, subliniind importanța acestora în procesele decizionale la nivel local, național și internațional. Considerăm că fiecare comunitate este datoare să ofere tinerilor posibilitatea de a trăi în siguranță și să le asigure oportunități de dezvoltare personală și profesională. Mai multe informații despre noi găsiți vizitându-ne pe www.rymd.ro






           	
image1.png
RY st
MOVEMENT
M D FOR DEMOCRACY




